NaiveNeuron/SloPal huggingface dataset:
M. Lukša, poslanec: (2007-09-24):
Správu o stave a vývoji finančného trhu za rok 2006 pridelil predseda Národnej rady Slovenskej republiky rozhodnutím č. 343 z 22. júna 2007 Výboru Národnej rady Slovenskej republiky pre financie, rozpočet a menu, Výboru Národnej rady pre hospodársku politiku a Výboru Národnej rady pre pôdohospodárstvo, životné prostredie a ochranu prírody do 7. septembra 2007. Ako gestorský výbor určil Výbor Národnej rady Slovenskej republiky pre financie, rozpočet a menu, ktorý pripraví spoločnú správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Výbory Národnej rady Slovenskej republiky, ktoré predloženú správu prerokovali, svojimi uzneseniami ju zobrali na vedomie. Zároveň odporučili Národnej rade Slovenskej republiky správu o stave a vývoji finančného trhu za rok 2006 vziať na vedomie. Zo strany Výboru Národnej rady Slovenskej republiky ani poslancov neboli predložené iné stanoviská, pripomienky či pozmeňujúce alebo doplňujúce návrhy v súlade s § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor podľa § 79 ods. 4 a 5 schválil spoločnú správu uznesením č. 185 zo dňa 5. septembra 2007 a určil ma za spoločného spravodajcu výboru. Zároveň ma poveril predniesť spoločnú správu výboru na schôdzi Národnej rady Slovenskej republiky, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnej správe ihneď po ukončení rozpravy k nej. Zároveň odporučil Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby guvernér Národnej banky Slovenska Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky.
Osuský, Peter, poslanec NR SR (2017-03-28):
Ďakujem pekne, pán predsedajúci. No, musím povedať, že ďakujem, tak ako kolega Viskupič, Parlamentnému inštitútu. A tentoraz celkom s pokojom a bez vášne musím povedať, že vlastne som si z toho jeho prečítaného výpočtu uvedomil, že som vlastne, hlasujúc o zrušení Mečiarových amnestií, zostarel. To znamená, že za ne budem hlasovať alebo nehlasovať tuším deviatykrát, ak som dobre počítal, a hlasujem za ne s prestávkami 17 rokov, čo je, musím povedať, celkom slušný počet postojov. Samozrejme, ani raz som ten postoj nezmenil a nezmením ho ani teraz. Budem hlasovať za zrušenie Mečiarových amnestií v podobe, v akej ju ponúka pôvodný bod 43, návrh Jána Budaja.
Jurinová, Erika, podpredsedníčka NR SR (2015-03-12):
Ďakujem pekne. Teraz dávam možnosť prihlásiť sa do rozpravy ústne. Do rozpravy sú prihlásení štyria, piati páni poslanci. Uzatváram možnosť prihlásiť sa. A dávam slovo prvému rečníkovi pánovi poslancovi Švejnovi.
P. Hrušovský, predseda NR SR: (2003-10-31):
(Hlasovanie.) Prítomných je 128 poslancov, za 52, proti 61, zdržalo sa 13, nehlasovali 2. Body 21 a 30 sme neschválili.
Krajčí, Marek, minister zdravotníctva SR (2020-09-02):
Ďakujem veľmi pekne za slovo, pán predsedajúci. Ctené panie poslankyne, páni poslanci, schopnosť zdravotných systémov poskytovať zdravotnú starostlivosť v krízových situáciách závisí vo veľkej miere od dostupnosti flexibilnej pracovnej sily. Systémy zdravotnej starostlivosti, ktoré podporujú vysokú úroveň počiatočného vzdelania a odbornej prípravy s cieľom reagovať na hlavné výzvy, sú vhodným nástrojom na zvýšenie kapacity zdravotníckych pracovníkov v krízových prípadoch. Navrhovaným zákonom dosiahneme v čase krízovej situácie nielen zvýšenie kapacít zdravotníckych pracovníkov pre vykonávanie jednoduchších zdravotných výkonov, ale nepriamo podporíme výmenu odborných znalostí a vzájomnej výmeny poznatkov a osvedčených postupov medzi skúsenými zdravotníckymi pracovníkmi a študentmi v príprave na zdravotnícke povolanie. Maximalizáciou kapacít poskytovateľov zdravotnej starostlivosti sa zvýši obranyschopnosť spoločnosti pred následkami očakávaného zhoršenia epidemiologickej situácie na území Slovenskej republiky. Zabránime nielen škodám na zdraví obyvateľstva Slovenskej republiky, ale aj značným hospodárskym škodám v dôsledku prípadného zhoršenia zvládania zvyšujúceho sa počtu nakazených. Ja len dodám, že tá epidemiologická situácia, ako iste sledujete, je vážna, sme v druhej vlne, žiaľ, aj nám stúpajú počty nielen nakazených, ale aj úmrtí, aj za dnešný deň ďalšie štyri úmrtia budeme reportovať, ktoré boli potvrdené patologicko-anatomickou pitvou a musím povedať, že tento zákon, ktorý naozaj potrebujeme, aby prešiel v skrátenom legislatívnom konaní, nám výrazne pomôže aj na mobilných odberových miestach, nakoľko budú nám môcť pomáhať aj študenti pri odberoch na toto vírusové ochorenie, ale, samozrejme, v prípade krízovej situácie ich vieme potom využiť aj v poskytovaní zdravotnej starostlivosti len v tom prípade, že budú pod zdravotníckym pracovníkom pracovať a zároveň len tie veci, na ktoré už prebehla praktická a teoretická výučba. Ďakujem veľmi pekne.
Laššáková, Jana, podpredsedníčka NR SR (2014-09-17):
Pani poslankyňa Tomanová, nech sa páči.
Danko, Andrej, predseda NR SR (2019-01-30):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím povereného člena výboru pre obranu a bezpečnosť poslanca Šucu, aby uviedol hlasovanie o bode 15 schváleného programu, ktorým je prvé čítanie o vládnom návrhu zákona, ktorým sa dopĺňa zákon č. 321/2002 Z. z. o ozbrojených silách (tlač 1263). Nech sa páči, pán poslanec. (Hlasovanie o vládnom návrhu zákona, ktorým sa dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1263.)
V. Veteška, podpredseda NR SR: (2007-01-30):
(Hlasovanie.) Prítomných je 135 poslancov, za 131, proti 0, zdržali sa 3, nehlasoval 1. Schválili sme. Prosím, ešte sa hlásil s procedurálnym návrhom pán poslanec Bugár, je tam teraz napísaný. Nech sa páči, pán Bugár.
Hrnčiar, Andrej, podpredseda NR SR (2016-10-21):
S reakciami na faktické poznámky pani poslankyňa Remišová.
Žitňanská, Jana, poslankyňa NR SR (2012-09-20):
Ďakujem pekne. No ja si myslím, že v tom sme sa zhodli všetci, ako tu sedíme a ktorí sa vyjadrujeme k tejto téme, že optimalizácia je potrebná, pretože naozaj máme dvojnásobný počet voľných miest, než reálne máme žiakov, čiže to je fakt. To, v čom sa nezhodneme je spôsob, ako optimalizovať túto sieť. My si myslíme, alebo ja budem teda hovoriť za seba, že tak ako je nastavená tá filozofia a vlastne po revolúcii sa nastavila, že naozaj je tu možnosť, aby vznikali popri verejných školách aj súkromné a cirkevné, že môžu popri sebe existovať a môžu zápasiť o toho študenta a majú mať rovnaké teda podmienky, že túto filozofiu by sme nemali opustiť. Pretože len keď je konkurencia, sa môže vygenerovať aj kvalita. Mnohí rodičia, ktorí majú svoje deti vo verejných školách, hovoria o tom, že by boli veľmi nešťastní, keby že zaniknú súkromné a cirkevné školy, pretože aj na tú verejnú školu je to tlak, aby bola kvalitnejšia, aby robila viacej pre toho žiaka. Takže v tomto ja si myslím, že nie úradníci, nie poslanci, ale naozaj kvalita by mala rozhodnúť o tom, ktorá škola prežije a ktorá nie. A ja súhlasím s vami, keď je veľká škola a má málo žiakov a vedľa nej je ďalšia, tak nech, nech sa spoja. V tom ja nevidím najmenší problém, pretože naozaj je to nevyhnutné. A pokiaľ ide ešte celkovo o ten nápad nahnať viacej gymnazistov na stredné odborné školy alebo teda žiakov, ktorí by ináč išli na gymnáziá. Myslím si, že v štádiu, keď tieto stredné odborné školy mnohé sú nekvalitné a produkujú nezamestnaných, až 22 alebo 25 % absolventov stredných odborných škôl končí na úradoch práce. Tak najskôr urobme poriadok v týchto odborných školách, nech sú kvalitnejšie a potom, kľudne otvorme viacej tie dvere a možno sa aj tí žiaci tam budú viacej hlásiť, aj tí, ktorí by ináč išli na gymnázium. Ale tento spôsob naháňať viac žiakov do zlých škôl, je podľa mňa strašný.
P. Hrušovský, podpredseda NR SR: (2001-10-30):
Nech sa páči, pán poslanec Hofbauer. R. Hofbauer, poslanec NR SR: Ďakujem, pán predsedajúci, no na rozdiel od pána poslanca Jasovského, ktorý si rad vecí pri súčasnej vláde predstaviť nevedel, ja si jej konanie predstaviť viem. Však si dobre pamätám na výrok ministerky financií o tom, ešte pred voľbami, keď vyhlasovala, že diaľnice, to je mečiarovský gigantomanizmus a ich výstavu bude treba po voľbách a po zostavení novej vlády zastaviť. Pamätám si na výrok ďalšieho ministra z vládnej koalície Pavla Kanisa, ktorý tvrdil, že výstavba diaľnic je nezmyselná, lebo sa na nich zabíjajú ľudia. Takže ak takéto kvalifikované názory sú na oficiálnej vysokej úrovni tejto vládnej koalície, tak sa vôbec nečudujem tomuto nezmyselnému návrhu zákona, ktorý teraz prerokúvame a myslím si, že prevážna väčšina poslaneckého zboru je toho názoru, že to zákon nie je dobrý.
Ďuriš Nicholsonová, Lucia, podpredsedníčka NR SR (2018-05-18):
Ďakujem pekne, pani poslankyňa. Otváram všeobecnú rozpravu. Písomne sa neprihlásil nikto. Máte teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu zároveň za skončenú. Chcem sa opýtať pána navrhovateľa, či je niečo, čo by chcel dodať v rámci záverečného slova. Nie je tomu tak. Pani spravodajkyňa? (Reakcia spravodajkyne.) Nie je tomu tak. Takže prerušujem rokovanie o tomto bode programu. Ďalším bodom programu je prvé čítanie o návrhu poslancov Petra Osuského, Viery Dubačovej a Ondreja Dostála na vydanie zákona, ktorým sa dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a o doplnení niektorých zákonov. Návrh zákona je pod tlačou 957, návrh na jeho pridelenie na prerokovanie výborom je v rozhodnutí pod č. 1007. Nech sa páči, pán predkladateľ, pán poslanec Peter Osuský, návrh zákona uvedie. (Rokovanie o návrhu poslancov Národnej rady Slovenskej republiky Petra Osuského, Viery Dubačovej a Ondreja Dostála na vydanie zákona, ktorým sa dopĺňa zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a o doplnení niektorých zákonov , tlač 957.)
Sulík, Richard, predseda NR SR (2011-07-12):
Pani Gabániová, prosím, nevykrikujte bez mikrofónu. Pán poslanec Blanár.
Mihál, Jozef, poslanec NR SR (2014-11-08):
Dramatická prestávka.
Kuffa, Štefan, poslanec NR SR (2014-07-09):
Ďakujem za slovo. Ja hneď v úvode poviem, že ja tento návrh zákona podporím, a vôbec ho nevnímam ako nejaký ideologický a toto, kolegovia, čo tu rozprávate, no tak sa usmievam, že aké sú to protiargumentácie. Tu treba hľadieť naozaj aj na tých zamestnancov, ktorí musia a nechcú ísť v nedeľu do práce, ale jednoducho sú nútení, hej? Nútení sú svojím zamestnávateľom a v tom je zásadne ten problém, keď už odmyslíme to náboženské hľadisko, áno, súvisí to, samozrejme, aj s tým náboženstvom, Boh sa nepomýlil vo svojom stvoriteľskom pláne, to jednoducho Veľká francúzska revolúcia má to osvedčenie, zaviedli dekády a to bolo, každý desiaty deň sa, Martin, odpočívalo, neosvedčilo sa to. Jednoducho potrebuješ ten siedmy deň odpočívať. To je, tak si nastavený, ten ľudský rozmer, ten organizmus je jednoducho takto nastavený. A keď nemôžu, keď nemusia pracovať ľudia v Nemecku, kde je naozaj na vysokej životnej úrovni, prečo by museli pracovať u nás ľudia? Prečo by u nás museli pracovať? Ani v susednom Rakúsku a majú zatvorené obchody a dokážu si urobiť nákup, ja donedávna takisto som s tým nemal problém. Je síce pravda, to je ako, odzneli tuná niektoré možno tie argumentácie, áno, keby nikto v nedeľu nešiel do obchodu, tak neni ani čo predávať, teda by tie hypermarkety boli zatvorené. Ale, žiaľ, no tak sme takíto ľudia. Na cigaretovej škatuli máš napísané „fajčenie zabíja“ a cez to všetko fajčíme. Museli sme prijať tiež zákon na ochranu nefajčiarov tuná v Národnej rade, aby sme ich, týchto nefajčiarov, chránili a Národná rada je tuná na to. A ja takisto chcem chrániť práve aj týchto zamestnancov a tým pádom aj rodiny. A to sú vážne argumenty, áno, zmenil sa spôsob života aj zmenil sa spôsob trávenia voľného času, ale dovolím si povedať, že je nezdravý, my už nevieme reálne vyjsť do prírody. My žijeme imaginárny svet pri počítačoch, pri televízoroch, v hypermarketoch ide, ide rodina na hypermarket na nákup... (Ukončenie vystúpenia časomerom, reakcia z pléna.)
Danko, Andrej, podpredseda NR SR (2024-01-18):
Poslanec Hajko.
Blaha, Ľuboš, podpredseda NR SR (2023-12-19):
Pán poslanec Gábor Grendel.
Šeliga, Juraj, podpredseda NR SR (2020-11-12):
Na vaše vystúpenie chce reagovať 18 poslancov, 17. Pán poslanec Vážny, to už bolo asi naozaj po, ale v poriadku. No už, jeden. Ako prvý pán poslanec Kamenický, nech sa páči.
Paška Pavol, predseda NR SR (2014-04-01):
Nie je to síce v súlade s mojím, ale vyjadrím sa hlasovaním. (Hlasovanie.) 135 prítomných, 18 bolo za, 92 proti, 24 sa zdržalo, 1 nehlasoval. Návrh sme neschválili. Poprosím teraz pani poslankyňu Košútovú, aby uviedla v druhom čítaní hlasovanie o vládnom návrhu zákona č. 330 o pozemkových úpravách. Je to tlač 833. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov , tlač 833.)
Danko, Andrej, podpredseda NR SR (2024-06-19):
Na vystúpenie pán poslanca žiadna faktická, ale nemám informácie, či budeme hlasovať o jedenástej. Asi ani nie je o čo, ale. Máme? Takže budeme hlasovať o jedenástej, ja neviem, pani Puškárová, ste o ochotná potom prerušiť rozpravu, alebo chcete celistvo čítať. Kde je pani? Áno, nech sa páči.
Mikloš, Ivan, podpredseda vlády a minister financií SR (2011-10-18):
Ďakujem, pán predsedajúci, panie poslankyne, páni poslanci, hlavnými dôvodmi, ktoré viedli k vypracovaniu predkladaného návrhu zákona, je potreba súhrnného riešenia problematiky zdaňovania alkoholických nápojov, ich výroby, monitorovania pohybu zábezpeky na daň, ako aj potreba zefektívniť výkon správy dane. Taktiež v súlade s koncepciou boja proti daňovým únikom na spotrebných daniach je cieľom zaviesť také legislatívne nástroje, ktoré by efektívnym spôsobom eliminovali nelegálne aktivity podnikateľských subjektov, najmä v oblasti spotrebnej dane z liehu. A ďalej je zámerom zapracovať zmeny, vyplývajúce z prijatia nového procesného predpisu, teda zákona č. 563/2009 Z. z. o správe daní, ako aj nového kompetenčného zákona pre oblasť daňovej a colnej správy. Ďakujem za pozornosť a ešte len zdôrazním, že teda tento návrh zákona nemení, nezvyšuje nijako sadzby spotrebných daní, skôr to dáva, robí poriadok v tejto oblasti, dáva to do jedného zákona a najmä prichádza s opatreniami, ktoré by mali znížiť daňové úniky, ktoré sú v tejto oblasti ešte stále veľmi vysoké. Ďakujem pekne.
Heger, Eduard, poslanec NR SR (2019-12-04):
Ďakujem pekne, pán predsedajúci. Anka, zareagujem na teba. Ako vôbec, keď tak sledujem teraz tú diskusiu, tak si uvedomujem, že naozaj, že možno tak skĺzame do tej debaty práva žien. Osobne si myslím, že ak teda, tak poďme to rozšíriť možno aj o tie práva detí, ale potom, keď sa nad tým zamýšľam, že kde sa vlastne toto uberá, tak mi tak prišla tá myšlienka toho, že skúsiť sa vcítiť do situácie ženy, ktorá naozaj nechcene otehotnela, pretože to sú ženy, ktoré častokrát alebo teda, myslím si, že to sú ženy, ktoré volia tú myšlienku, že čo s tým teraz. A uvedomujem si, že hoci som muž a neviem sa do toho až tak vcítiť, ale dobre, poznám trochu ženy, myslím si, že tá situácia pre tie ženy už samotná je dosť mizerná. Akože to musí byť dosť ťažká situácia, že žena sa ocitne s tým, že teraz nechcene otehotnela. A myslím si, že toto je optika, ktorou by sme mali nazerať na celú túto problematiku a pozrieť sa, že dobre, už sa to stalo, ako ti môžem pomôcť? Ako môžem pomôcť tebe a ako môžem pomôcť tomu životu, ktorý je v tvojom lone? Lebo dobre, hoci by sme mohli povedať, že tlkot srdca začne v nejakom šiestom týždni, mozog začne až v dvanástom a tak ďalej, môžme to nejak tak rozkúskovať, ale vieme, že ten vývoj ide vývoj v človeka. A my to, čo som povedal včera, že my tu môžme ponúknuť tú alternatívu, smrť. To je to najrýchlejšie a najjednoduchšie povedať, choď na potrat. Áno, to je to, keď neurobíme nič. Ale ja si myslím, že tu je tá výzva práve aj nás možno poslancov, nielen preto, že môžme zakázať niečo, ale že môžme niečo vytvoriť, nejaké prostredie. A myslím si, že táto optika je dôležitá, čiže mať na mysli tú ženu, ktorá sa ocitne už sama aj v tej zlej situácii a ona, keby počula túto debatu, tak by asi ani jedného z nás nepochválila a by sa pýtala, čo chcete pre mňa urobiť, ako mi chcete pomôcť, ako mi chcete pomôcť, aby som mohla z tejto voľby čo najlepšie vyjsť bez toho, aby som mala traumu z toho, že som musela zabiť vlastné dieťa, a bez toho, aby som musela dieťa dať niekde, ani neviem kam. Čiže toto je podľa mňa tá logika, ktorú by sme tu mali... (Prerušenie vystúpenia časomerom.)
Hort, Milan, podpredseda NR SR (2010-12-10):
Ďakujem pekne, pán spravodajca. Otváram rozpravu. Ani tu som nedostal písomnú prihlášku. Pýtam sa, kto sa hlási do rozpravy ústne? Neevidujem nikoho. Vyhlasujem rozpravu za skončenú. Prerušujem rokovanie aj o tomto bode programu. Hlasovať budeme o pol dvanástej. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . Vládny návrh zákona uverejnený ako tlač 182, návrh na jeho pridelenie na prerokovanie výborom je v rozhodnutí č. 171. Pán minister financií a podpredseda vlády, nech sa páči.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 130 poslancov, za 85, proti 11, zdržalo sa 34. Konštatujem, že sme schválili vládny návrh novely školského zákona. Pristúpime k hlasovaniu v prvom čítaní o vládnom návrhu zákona, ktorým sa dopĺňa zákon č. 213/2019 Z. z. o odplatách a poskytovaní príspevku v civilnom letectve (tlač 738). Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi, aby uviedol hlasovanie. (Hlasovanie o vládnom návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 738.)
Hrnčiar, Andrej, podpredseda NR SR (2018-05-28):
Pán poslanec Kotleba.
Pčolinský, Peter, doterajší podpredseda NR SR (2023-10-25):
Ďakujem pekne, pán predseda. Vážené pani poslankyne, vážení poslanci, teraz vyhlasujem päťminútovú prestávku, po ktorej budeme pokračovať v programe tejto schôdze. (Prestávka.)
Blanár, Juraj, podpredseda NR SR (2022-11-08):
Ďakujem, pani spravodajkyňa. Otváram všeobecnú rozpravu. Písomnú prihlášku som neobdržal. Dávam možnosť prihlásiť sa ústne do rozpravy. Konštatujem, že okrem pani predkladateľky nikto iný. Uzatváram možnosť prihlásiť sa do rozpravy. Nech sa páči, pani poslankyňa Halgašová, máte slovo.
P. Paška, predseda NR SR: (2010-02-05):
Otváram rozpravu. Písomne sa neprihlásil nikto. Pýtam sa, či má niekto záujem vystúpiť v rozprave. Nie. Vyhlasujem rozpravu za skončenú a prerušujem rokovanie o tomto bode programu. Pani poslankyňa Klára Sárközy podala návrh na vydanie zákona č. 43/2004 Z. z. o starobnom dôchodkovom sporení, je to tlač 1434. Návrh na pridelenie na prerokovanie výborom je v rozhodnutí č. 1474. Pani poslankyňa, nech sa páči, máte slovo. (Rokovanie o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , tlač 1434.)
Dostál, Ondrej, poslanec NR SR (2017-11-30):
Toto je neuveriteľné, pán podpredseda... (Prerušenie vystúpenia predsedajúcim.)
Přidal, Alojz, poslanec NR SR (2012-11-28):
Pán minister, ja by som nesúhlasil, ale nebudem sa s vami hádať. Ja si myslím, že čo sa týka správnych poplatkov, že to patrí do gestorstva ministerstva vnútra, do sekcie verejnej správy. Ale možno vy viete lepšie. Ale nedostal som odpoveď na tú druhú vec, ktorá ma zaujíma teda. Čo to spraví so štátnym rozpočtom? Ako, či tam bude výpadok, alebo teda získate na tom, a ako to mienite nahradiť, jednoducho, ten vplyv na štátny rozpočet, prosím.
Mikuš, Jozef, poslanec NR SR (2012-06-27):
Ďakujem pekne. Pán kolega, bývalý minister, aj keď v minulosti, aj pri prerokovávaní návrhov zákonov, ktoré prerokovávame teraz, sme nemali rovnaké názory na vec, po tom priznaní tej esencie vo vystúpení musím skonštatovať, že teraz musím súhlasiť so všetkým, čo ste povedali. A keď sa Martin Chren nechcel poďakovať, tak ja sa chcem poďakovať za vystúpenie. Máte naprostú pravdu, že týmto návrhom zákona si vládna moc uzurpuje právo rozhodovať o regulácii cien energií, čo nie je v súlade s liberalizáciou trhu ani v súlade s, povedzme, aj 3. energetickým balíčkom. Chcem ale povedať, že zákon o energetike a zákon o ÚRSO sú dvojičky. A nie je mi celkom jasné, keď v prvom prípade ste povedali, že návrh podporíte, a v druhom ste ho takto skritizovali, ako budete hlasovať v druhom čítaní, pretože tieto zákony musia byť buď obidva schválené, alebo obidva neschválené. Ináč to nemá zmysel. Nechcel som vystúpiť teraz v prvom čítaní ani k jednému, ani k druhému zákonu, lebo hlavne tento druhý návrh je tak absurdný, že počkám si, v čom bude schopná vláda hlavne v druhom čítaní vo výbore schopná ustúpiť a či bude schopná podporiť nejaké pozmeňujúce návrhy. A potom sa vyjadríme k tomu v druhom čítaní. To, čo ste spomínali, tie zlaté padáky. No asi snáď prvýkrát v histórii, hlavne v takom nie veľmi dobrom čase, keď zlaté padáky rezonujú, sa stáva, že zlaté padáky sú legalizované zákonom. Už to nie je súhlasom nejakej skupiny v predstavenstve alebo v správnej rade, ale legalizácia priamo napísaná v zákone a svojím spôsobom... (Prerušenie vystúpenia časomerom.)
Blanár, Juraj, podpredseda NR SR (2021-05-10):
Ďalší – pán predkladateľ Ladislav Kamenický, nech sa páči.
Buček, Jozef, poslanec NR SR (2017-06-14):
Ďakujem pekne za slovo. Vážený pán predseda, pani poslankyne, páni poslanci, v súlade s § 73 zákona o rokovacom poriadku som bol určený výborom Národnej rady pre obranu a bezpečnosť za spravodajcu k návrhu uvedeného zákona, tlač 594. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 31. augusta 2017 a v gestorskom výbore do 5. septembra 2017. Prosím, pán predseda, otvorte všeobecnú rozpravu.
J. Jasovský, poslanec: (2001-10-30):
Ďakujem pekne.
Zmajkovičová, Renáta, podpredsedníčka NR SR (2013-06-28):
Ďakujem, pán spravodajca. Prerušujem rokovanie o tomto bode programu a budeme pokračovať hlasovaním. Vyhlasujem prestávku do 11,04 hod. (Prestávka.) (Po prestávke.)
Goga, Ľudovít, poslanec NR SR (2017-11-30):
Ďakujem za slovo. Rovnako mám za to, že predkladaný návrh zákona je len logickým zdôvodnením toho, čo vnímame už dlhšie obdobie. Práve v dnešnej dobe, keď možnosť úhrady nahrádza vo veľkej miere možnosť využitia platobných kariet, že z môjho pohľadu je výhodnejšie zrušiť zbytočný medzičlánok, ktorý predstavujú takzvané gastrolístkové spoločnosti s ich províziami a časovou náročnosťou zabezpečenia gastrolístkov, a prejsť na priamu formu úhrady finančného príspevku na stravovanie. Ďakujem.
Bugár, Béla, podpredseda NR SR (2018-09-17):
Pán poslanec Kotleba.
Šimečka, Michal, podpredseda NR SR (2023-12-14):
Ďakujem vám veľmi pekne. S faktickou poznámkou ako prvý pán poslanec Krajčí.
B. Bugár, podpredseda NR SR: (2004-03-11):
(Hlasovanie.) Prítomných 135 poslancov, za nehlasoval nikto, proti 89, hlasovania sa zdržalo 46. Konštatujem, že tento zákon vrátený prezidentom na opätovné prerokovanie Národnou radou sme neschválili. Ďakujem, pán spravodajca. Budeme pokračovať v hlasovaní o vládnom návrhu zákona o ochrane utajovaných skutočností a o zmene a doplnení niektorých zákonov (tlač 452). Pán poslanec Vavrík, nech sa páči, ste spravodajcom. R. Vavrík, poslanec: Vážený pán predsedajúci, ctené dámy, páni, dovoľte mi, aby som v úvode uviedol, ako budeme hlasovať. V spoločnej správe je 63 pozmeňujúcich návrhov. Pani poslankyňa Laššáková v rozprave žiadala, aby sme o bodoch 33, 34 a 35 hlasovali osobitne. Samozrejme, návrhu je potrebné vyhovieť. Takže o týchto troch bodoch budeme hlasovať osobitne. O ostatných bodoch zo spoločnej správy budeme hlasovať v dvoch blokoch, tak ako sú uvedené v spoločnej správe. Následne budeme hlasovať o pozmeňujúcich návrhoch, ktoré vznikli alebo boli podané v rozprave. S pozmeňujúcimi návrhmi vystúpili pán poslanec Nagy, pani poslankyňa Laššáková a pán poslanec Buček. Pán poslanec Polka dal procedurálny návrh, aby sme vrátili tento návrh zákona späť na prepracovanie. O tomto návrhu budeme musieť hlasovať ako o prvom. No a potom v opätovne otvorenej rozprave vystúpil s pozmeňujúcim návrhom pán poslanec Kaliňák a na záver som vystúpil s tým koalično-opozičným návrhom ja ako konkurenčný voči poslancovi Bučekovi. Takže takýto bude spôsob hlasovania. Pán poslanec Polka naznačoval, že sa chce vyjadriť ešte k svojmu procedurálnemu návrhu skôr ako začneme hlasovať.
Laššáková, Jana, podpredsedníčka NR SR (2012-08-03):
Pán poslanec Škripek, nech sa páči.
Martvoň, Anton, poslanec NR SR (2014-11-10):
Ďakujem pekne. Taktiež by som chcel poukázať na to, pán Lipšic, že v podstate ste predbehli svojich ostatných kolegov, čo sa prihlásili do rozpravy. Ja som iba zvedavý, či tu zostanete do konca, či nepôjdete náhodou domov po tomto vašom vystúpení. No ale chcem zareagovať na to, keď vy ste tu spomínali záznam zo spisu Gorila. No myslím si, že vy ako bývalý podpredseda KDH v tejto veci, žiaľbohu, by ste sa nemali ozývať, nakoľko myslím si, že zabudli ste na to, že vás v roku 2011 v KDH vyzvala Lucia Gallová ako spoluorganizátorka protestov proti Gorile, aby ste vyvodili zodpovednosť voči pánovi Uhliarikovi za jeho nominantov z Penty na ministerstve zdravotníctva. Prečo ste vtedy mlčali? Prečo ste vtedy nič nevyvodili ani voči Uhliarikovi, ani voči tým nominantom, ktorí boli práve na ministerstve zdravotníctva z Penty? Taktiež ste mlčali, pán Lipšic, keď ste boli minister, aj pri pánovi Filkovi, ktorý skončil ako poradca pani Radičovej, len pre kritiku pána Uhliarika za to, že v roku 2011 sa vyjadril na jeho adresu a voči tomu biznisu, čo sa dial v zdravotníctve. Taktiež ste nijako nereagovali vo februári 2012, keď vás prezident Lekárskych odborových zväzov pán Kollár vyzval, aby ste vo vlastnom dome urobili poriadok a zbavili sa podozrenia, že všetko to vaše úsilie nie je len rétorická fraška. Nič ste neurobili proti tomu, aby sa pán Uhliarik nestal na piatom mieste alebo päťkou na kandidátke KDH. Čiže toľko chcem povedať, že vy na jednej strane vodu kážete, ale v KDH víno pijete.
Pčolinský, Peter, podpredseda NR SR (2023-03-16):
Ďakujem pekne. Otváram rozpravu. Nedostal som žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť prihlásiť sa ústne. Chce záverečné slovo navrhovateľ? Nie. Pani spravodajkyňa? Nie. Hlasovať sa bude 11.00 h. Prerušujem rokovanie o tomto bode programu. Pokračujeme druhým čítaním návrhu poslancov pána poslanca Kremského, Kuriaka, Vojtecha Tótha, Petra Libu a Petra Vonsa na vydanie zákona, ktorým sa mení zákon č. 497/2022 Z. z. o preverovaní zahraničných investícií a o zmene a doplnení niektorých zákonov. Návrh zákona je uverejnený ako tlač 1376, spoločná správa výborov má tlač 1376a. Dávam slovo poslancovi Petrovi Kremskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Libu a Petra Vonsa na vydanie zákona, ktorým sa mení zákon č. 497/2022 Z. z. o preverovaní zahraničných investícií a o zmene a doplnení niektorých zákonov , tlač 1376.)
Grendel, Gábor, podpredseda NR SR (2023-06-13):
Musíte reagovať na vystúpenie pána poslanca Fica, pán poslanec Taraba.
Blanár, Juraj, poslanec NR SR (2015-03-11):
Ďakujem. Pán poslanec Fronc, ja som vo svojom vystúpení nikdy nepovedal, že vy ste umožnili vznik, osobne, súkromných škôl. Ja som hovoril o vláde Mikuláša Dzurindu, kde ste boli ako koaličná vláda za KDH. Mrzí ma, že to beriete osobne, vôbec to nie je osobné, lebo ja si vás vážim ako človeka. Veďme tú debatu v rovine naozaj odbornej. Lebo mám taký pocit, že to chcete dostať do nejakej citovej. Ja som naozaj hovoril priamo k vám preto, lebo som chcel na to, čo vy ste kritizovali, od vás odpoveď, a to som nedostal. Keď som vám povedal, že čo by ste vy urobili, pán poslanec Fronc, keby ste mali na stole školu, ktorá trikrát po sebe neotvorila ani raz prvú triedu, keď sme jej umožnili, snažili sa otvoriť, alebo ju nenaplnili. Vo svojom vystúpení ste teraz mohli odpovedať. Žiadali ste od pani podpredsedníčky priestor. Prečo ste mi na to neodpovedali? Ale snažíte sa vytvárať, že ja som citovo, nebodaj, alebo osobne na vás vystupoval. Nikdy som to nepovedal, ani som to neurobil. A mrzí ma, že vy to takto beriete. No, a hovoríte, že ste dávali návrhy na zmenu financovania. Pán poslanec, ja by som to bral z vašej strany ako úprimné vtedy, keby ste to robili počas pôsobenia vo vláde, keď ste boli vo vláde. Teraz, keď ste v opozícii, tak to vyzerá ako hrdinstvo, a verte, že tak ako aj vy sa snažíte za rezort bojovať, ja rovnako. lebo máme priamo na pleciach tú zodpovednosť, ja ako predstaviteľ samosprávneho kraja. Čiže úprimnosť je vtedy, keď budete sa snažiť to predkladať počas svojej vlády. A to ste neurobili. A ešte raz ,moje vystúpenie bolo predovšetkým vystúpenie aj na to, čo ste hovorili v rozprave, aj ostatní. A snažil som sa navodiť atmosféru, aby ste mohli odpovedať vo svojom vystúpení na mňa, ale, bohužiaľ, to som nedostal odpoveď.
Ďuriš Nicholsonová, Lucia, podpredsedníčka NR SR (2019-03-26):
Predmetný návrh zákona sme uviedli. Zopakujem ešte raz. Je uverejnený ako tlač 1325, návrh na jeho pridelenie na prerokovanie výborom je v rozhodnutí pod č. 1403 a uvedie nám ho pani ministerka zdravotníctva. Nech sa páči.
Klus, Martin, podpredseda NR SR (2019-10-24):
Pán poslanec Fecko.
Glváč, Martin, podpredseda NR SR (2016-06-15):
Ďakujem veľmi pekne. Žiada si záverečné slovo spoločný spravodajca? Nie je tomu tak. Prerušujem rokovanie o tomto bode programu. Ďalším bodom programu je druhé čítanie o návrhu na vyslovenie súhlasu Národnej rady Slovenskej republiky s Protokolom o zmene Dohody o zriadení a činnosti Medzinárodnej banky hospodárskej spolupráce z 22. októbra 1963 (v znení Protokolov z 18. decembra 1970, 23. novembra 1977 a 18. decembra 1990) a Štatútu Medzinárodnej banky hospodárskej spolupráce v znení uvedených protokolov. Návrh vlády je uvedený ako tlač 19 a spoločná správa výborov je ako tlač 19a. Návrh vlády odôvodní minister financií Slovenskej republiky Peter Kažimír. Nech sa páči. [Rokovanie o návrhu na vyslovenie súhlasu Národnej rady Slovenskej republiky s Protokolom o zmene Dohody o zriadení a činnosti Medzinárodnej banky hospodárskej spolupráce z 22. októbra 1963 (v znení Protokolov z 18. decembra 1970, 23. novembra 1977 a 18. decembra 1990) a Štatútu Medzinárodnej banky hospodárskej spolupráce (v znení Protokolov z 18. decembra 1970, 23. novembra 1977 a 18. decembra 1990), tlač 19. ]
P. Hrušovský, predseda NR SR: (2004-04-29):
návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 458/2003 Z. z. o zriadení Špeciálneho súdu a Úradu špeciálnej prokuratúry a o zmene a doplnení niektorých zákonov a ktorým sa menia a dopĺňajú niektoré ďalšie zákony . Návrh ste dostali ako tlač 634. Prosím teraz, aby z poverenia vlády Slovenskej republiky návrh odôvodnil pán minister spravodlivosti a podpredseda vlády Daniel Lipšic. Nech sa páči, pán minister.
M. Dzurinda, predseda vlády SR: (2002-05-23):
Všetko, pán predsedajúci. I. Presperín, podpredseda NR SR: Ďakujem, pán premiér. Pán poslanec Kanis, chcete dať doplňujúcu otázku? Áno. V rozsahu dvoch minút. Prosím. P. Kanis, poslanec: Domnievam sa, tak ako zrejme viacerí poslanci, ako aj viacerí členovia vlády, že v tomto mladom štáte sa formuje istá politická kultúra, ktorá sa prejavuje aj v istých úkonoch. A takým úkonom je aj odpočet splnenia programového vládneho vyhlásenia. A myslím si, že diskusia o tom nie je príležitosťou len pre opozíciu, ale je to aj príležitosť pre vládnu koalíciu. A tak ako v lete 1998, myslím, že to prospelo pre politickú kultúru, nepochybne by to prospelo aj tento rok. I. Presperín, podpredseda NR SR: Ďakujem. Ďalšiu otázku...
Matovič, Igor, poslanec NR SR (2017-04-07):
Kolegovia, kolegyne, dovoľte, aby som predstavil návrh zákona, ktorý predkladáme, ktorým chceme vrátiť späť spravodlivosť do vymeriavania dôchodkov pre ženy-matky. Hlavne ženy-matky. Hovorím hlavne, lebo teda následne sa dozviete, že bude sa týkať aj teda ľudí, ktorí, aj iných ľudí, ktorí sa starajú o dieťa, a toto dieťa úspešne ukončí strednú školu. Podstata nášho návrhu spočíva v tom, že chceme zaviesť späť do dôchodkového systému princíp, že prioritne teda hlavne matka, ktorá dieťa porodí, následne sa o dieťa stará tak, že ukončí úspešne strednú školu, tak za každé takéto vychované dieťa môže ísť o rok skôr do dôchodku. Tento princíp tu v obdobnej podobe bol v minulosti za čias socializmu, ale nebola tam podmienka úspešného ukončenia stredoškolského vzdelania. Túto podmienku dávame preto, aby teda sme predišli kritike, že chceme mnohodetným matkám, ktoré nevychovávajú zodpovedne svoje deti, umožniť, aby ešte skôr išli do dôchodku. Čiže áno, aj keď takáto matka bude mať desať, pätnásť detí, ale keď všetky nám ukončia úspešne strednú školu, alebo jej úspešne ukončia strednú školu, tak je to predpoklad, že toto dieťa sa chytí na pracovnom trhu omnoho väčší, že to nebude poberateľ sociálnych dávok, že bude prispievateľ do dôchodkového systému, a preto si myslíme, že táto žena za výchovu by mala byť odmenená. Keďže som povedal ženy-matky, zároveň jedným dychom teda chcem dodať, že bude sa vzťahovať tento návrh aj na otcov, ktorí majú zverené dieťa do starostlivosti v prípade, ak teda či matka už zomrela alebo jednoducho dostali toto dieťa do starostlivosti z rozhodnutia súdu, lebo možno matka nie je dostatočne zodpovedná. Takisto ak rodičia majú zverené dieťa do tzv. striedavej starostlivosti, rovnako by sa tento návrh zákona na týchto ľudí vlastne vzťahoval. Každopádne ale v deväťdesiatich piatich percentách to budú hlavne ženy-matky, ktoré dieťa porodili a následne ho zodpovedne vychovali. Takýmto spôsobom by boli, myslíme si, že adekvátne odmenené. Myslím si, že zatiaľ na úvod stačí a viac v rozprave, do ktorej sa týmto aj zároveň ako prvý hlásim.
Goga, Pavol, poslanec NR SR (2016-09-14):
Ďakujem za slovo. Pán poslanec, nemôžem s vami súhlasiť s tým, že častokrát sa robila tá výmena ľudí až, až na úplné dno, pretože minimálne v školstve to tak nebolo. Tam práve rozhodovali tie rady škôl, o ktorých práve teraz, práve teraz hovoríme. Takže s týmto s vami nemôžem súhlasiť. A takisto nemôžem súhlasiť ani s tým, že samospráva má väčšinu v radách škôl v zastúpení. Čiže takisto sú tam zástupcovia, či už učitelia, alebo nepedagogickí zamestnanci, či prípadne aj študenti. No a čo sa týka samotných volieb do rád škôl. Veď si povedzme otvorene, že schopný a šikovný riaditeľ si aj bez politického trička dokáže dať zvoliť takú radu školy, akú potrebuje. Zatiaľ to tak vždycky bolo, vo väčšine prípadov. Ďakujem.
Lebocký, Tibor, poslanec NR SR (2015-12-11):
Ďakujem pekne, pán podpredseda. No, Árpi báči, a teraz budem rád, keď bude počúvať aj Zsolt Simon, lebo ja nepatrím medzi Košičanov, a napriek tomu chcem zareagovať na Árpiho Érseka. Árpi, mal som z tvojho vystúpenia taký dojem, ako keby si si pomýlil odpočet odpovedí na interpelácie, teda na otázky, ktoré si položil v rámci interpelácií pre pána ministra, s predmetom dnešného rokovania. Ale vyhodnotil som ako nevyhnutné odpovedať ti predovšetkým na dva problémy, ktoré si naznačil. Prvý problém je ten, keď si spomínal, že, počkaj, ten termín si musím pozrieť, že do 21. 7. 2015 tá firma nemala odbornú spôsobilosť. No, musíš si ale uvedomiť jednu vec, že v procese verejného obstarávania existuje taký inštitút, ktorý sa nazýva lehota viazanosti. A lehota viazanosti bola do 31. 12. 2015, hej. A v rámci využitia tohto inštitútu každý uchádzač sa môže zaviazať, čestne prehlásiť, že istú spôsobilosť alebo technické parametre buď teda dosiahne, alebo zabezpečí. To po prvé. Čiže žiadne takéto obviňovania, ako si to tu naznačil, že teda nemali a vôbec nemali byť teda zástupcovia alebo vôbec samotná táto firma vo verejnej súťaži. No a druhá vec, ten slávny projekt, ktorý si tu spomínal, za 2,3 mil. euro, tunel popod Dunaj, predpokladám, že máš na mysli pána Stoličného zo slovenskej vodohospodárskej, z vodohospodárskeho podniku, ktorý sám priznal, že to bola len jeho úvaha, ktorú predložil v rámci zborníka k 20. výročiu SVP, a že vôbec nebola nijakým spôsobom ona oponovaná, ani z bezpečnostného hľadiska, ani technicko-stavebného, ani zo žiadnych iných hľadísk. Takže prosím ťa.... (Prerušenie vystúpenia časomerom.)
P. Hrušovský, predseda NR SR: (2005-03-17):
(Technická prestávka.) (Po prestávke.)
Heger, Eduard, poslanec NR SR (2019-09-24):
Ďakujem pekne, Alan. Pravdupovediac zaujala ma odpoveď na túto otázku. Len keď pozerám na tú logiku, tak kladiem si jednu otázku a teraz to ber, prosím ťa, ako laik. Predpokladá sa teda u dieťaťa do 12. týždňa, že tá krv ani cez ten mozog nebude tiecť? Lebo to je obrátený postup. U človeka, ktorému prestane tiecť tá krv v mozgu na konci života, už sa nepredpokladá, že by sa akože znovu zase vrátila do, ale tuto to dieťa sa vyvíja a zrazu proste má prísť moment, kedy sa do toho mozgu tá krv naleje a tým začne žiť. Čiže z tohto pohľadu sa to podľa mňa nedá brať úplne, a teraz hovorím laicky naozaj, nechcem sa tu miešať do nejakých lekárskych, ale pýtam sa ťa, tým, že si to priniesol, že je iné, keď je to na konci, a iné, keď je to na začiatku? Nemôžme sa pozerať ako to, čo je na konci, že je na začiatku, lebo ja si hovorím, však to dieťa ani nemôže v tom momente ešte, aby mu tiekla krv, ale predpokladám, že každému tá krv do toho mozgu tiecť začne. A keď ten život ukončím, no tak mu nikdy nezačne. Čiže toto mi ako úplne laicky nesedí. A ako chápem, že lekári si to nejako museli, ale myslím si, že to neni dobrá logika. Ale ďakujem v každom prípade za vysvetlenie.
Grendel, Gábor, podpredseda NR SR (2021-09-21):
Pán poslanec Vetrák.
Danko, Andrej, predseda NR SR (2016-05-19):
Prosím, prezentujme sa a hlasujme. (Hlasovanie.) Prítomných 141 poslancov, za 61, proti 43, zdržalo sa 35, nehlasovali 2. Konštatujem, že sme uvedený návrh zákona do druhého čítania neschválili a nebudeme pokračovať v rokovaní o ňom. Budeme pokračovať hlasovaním o bode 25 schváleného programu, ktorým je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov (tlač 105). Pani poslankyňa, prosím, uveďte hlasovanie.
A. Belousovová, podpredsedníčka NR SR: (2007-10-16):
S faktickými poznámkami na vystúpenie pána poslanca Brocku sa prihlásili pani poslankyňa Mušková, pán poslanec Kahanec, pán poslanec Jarjabek. Uzatváram možnosť prihlásiť sa s faktickými poznámkami. A má slovo pani poslankyňa Mušková. Nech sa páči.
Hudacký, Ján, poslanec NR SR (2015-11-24):
Ďakujem pekne, pani podpredsedníčka. Ja súhlasím s mojím kolegom Hlinom, že tento návrh zákona nevyrieši tú podstatu toho problému, lebo napriek tomu, že, povedzme, aj hypoteticky ak by sme sa vyhli tou exekučnou imunitou v podstate strate majetku, tak ten záväzok zostane a v podstate tá spoločnosť bude musieť to zaplatiť, a to, samozrejme, s úrokmi, pretože zrejme sa nevyhneme podaniu na Ústavný súd, lebo celý ten prípad zrejme prejde na Ústavný súd. Ja chcem ale zdôrazniť jeden faktor, ktorý je veľmi dôležitý. A to je to, že takéto čiastkové riešenia nevyriešia celý problém tepelnej energetiky a treba prísť totálne s novým návrhom zákona o tepelnej energetike, aby sme riešili aj iné veci, ktoré sa dotýkajú zabezpečenia teplom našich domácností, pretože niektoré teplárne napriek tomu, že sú ako centrálne zdroje, a teda sú v rámci takejto ochrany ako keby verejného záujmu, sú vo verejnom hospodárskom záujme, treba, aby sme zohľadňovali aj možnosti postupného možno aj odpájania od centrálnych zdrojov, samozrejme, s tým, že nové technológie sa rozvíjajú a bude treba, aby v podstate nový zákon o tepelnej energetike zohľadňoval aj tieto faktory, samozrejme, veľmi opatrne, pretože dôležité je, aby ľudia boli zabezpečení teplom, pretože blíži sa zima a nie je jednoduché len administratívne od stola o čomsi rozhodnúť. V každom prípade my musíme zabezpečiť stoj čo stoj, aby ľudia mali dostatok tepla na to, aby neboli týmto poškodení. Ďakujem pekne.
Valášek, Tomáš, poslanec NR SR (2021-10-22):
Veľká vďaka, pán predsedajúci. Pán predsedajúci už uviedol, ktoré zákony idem meniť, tak to nebudem opakovať. Dovoľte mi teda prejsť hneď na odôvodnenie takým, takou normálnou ľudskou rečou. Táto novela zavádza nárok na dva dni voľna pri spontánnom potrate alebo narodení mŕtveho plodu pre ženu a osobu, s ktorou je v partnerskom alebo rodinnom, inom vzťahu. Pre ľavé krídlo uvádzam, že tu sa nebavíme o umelých interrupciách. Bavíme sa o prípadoch, kedy žena chce donosiť to dieťa, teší sa naňho, miluje to dieťa, ale zo zdravotných príčin oňho spontánne príde, prípadne narodí sa mŕtve, alebo umrie v maternici. Podľa Národného centra zdravotníckych informácií takéto spontánne potraty v roku 2019 predstavovali 51 % všetkých potratov a bolo ich vyše 7-tisíc. Čiže nie je to malá skupina ľudí. Bavíme sa o relatívne početnej skupine ľudí, ktorú táto tragická udalosť postihne. Čo sa stane potom, po takejto tragickej udalosti? Samozrejme, záleží, čo sa týka zákona, záleží od toho, že v ktorom momente sa stane. Ak je to, ak sa stalo, ak prišlo k tejto tragickej udalosti už v období, kedy žena mala nárok na tehotenské a už je na materskej dovolenke, tak, samozrejme, v materskej dovolenke pokračuje. Tento zákon by sa týkal tých situácií a tých prípadov, kedy k strate plodu či k úmrtiu plodu prišlo ešte pred tým, než tá žena nastúpi na materskú. V takomto prípade, verte či neverte, táto žena nemá podľa súčasne platných zákonov automaticky nárok na PN-ku ani na deň voľna. Ten zákon, ten nárok na PN-ku sa odvíja alebo uplatní len a len v prípadoch, ak je, sú aj skutočné fyzické následky, ktoré si vyžadujú práceneschopnosť. Podotýkam, že aj práceneschopnosť podľa slovenských zákonov nie je úplne bez, bez, samozrejme, limitácie a očakávaní. Znamená to napríklad povinnosť dodržiavať sa, pardon, zdržiavať sa v mieste bydliska. Našou jednoduchou pointou, celou pointou tohto zákona, ktorý pripravili naše odborníčky v Progresívnom Slovensku, je, je, je vlastne umožniť ženám trúchliť vo svojom vlastnom prostredí, na mieste a spôsobom, akým sa ony samy rozhodnú. Vychádzame z toho, a na tom sa, myslím, všetci ako ľudia zhodneme, že úmrtie dieťaťa v plode, na ktoré sa tá žena mesiace a mesiace tešila, je niečo, čo je natoľko tragickou udalosťou, že si zaslúži aspoň trochu moment a nejakú prestávku na trúchlenie a opäť podľa súčasne platných zákonov vlastne, ak už nie je na materskej, tak má naňho nárok len vo forme PN-ky, a aj to je s tými súčasne platnými obmedzeniami. Zákon by neurobil nič menej, nič viac, len by zaviedol automaticky dva dni voľna pre ženy, ktoré som spomenul, ktoré spadajú do týchto kategórií. Zvyšok informácií, aj dáta, aj štatistiky o tom, koľko žien to postihuje a tak ďalej, máte v dôvodovej správe. Máme k dispozícii, očakávam túto, anticipujem tú reakciu už pána poslanca Kazdu. Máme k dispozícii aj kalkulácie, predbežné kalkulácie finančného dopadu, v prípade záujmu som pripravený sa im venovať. Vďaka, pán predsedajúci.
J. Počiatek, minister financií SR: (2007-12-05):
Cieľom navrhnutých zmien je vytvorenie predpokladov pre ďalší rozvoj systému Štátnej pokladnice ako moderného nástroja pre riadenie verejných financií v Slovenskej republike. V rámci sledovania tohto cieľa sú zmeny zákona navrhnuté v týchto oblastiach: - umožniť pružnejšie zapojenie nových klientov do systému Štátnej pokladnice na báze dobrovoľnosti o subjekty zriadené osobitým zákonom, - umožniť dobrovoľných klientom využívať produkty a služby Štátnej pokladnice a plniť povinnosti vyplývajúce zo zákona primerané postaveniu týchto klientov, - definovanie postupu realizácie výdavkov mimo rozpočtových zdrojov klienta, ktorým je Fond národného majetku. Návrh novely zákona otvára priestor na získanie ďalších potenciálnych finančných zdrojov, ktoré bude možné efektívne a účelne využiť na priebežné krytie schodku štátneho rozpočtu a zníženie štátneho dlhu. Za účelom umožnenia zapojiť niektorých dobrovoľných klientov do systému Štátnej pokladnice je potrebné legislatívne upraviť aj iné právne normy, na základe ktorých boli tieto subjekty zriadené. Vládnym návrhom novely zákona sa zároveň klientovi Štátnej pokladnice, Fondu národného majetku upravuje postup pri realizácii výdavkov z mimorozpočtových zdrojov, ktorý dosiaľ v zákone nebol upravený, čo v praxi spôsobovalo nejednoznačný výklad zákona v tejto oblasti. Vážená pani predsedajúca, vážené dámy, vážení páni, predložený návrh zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a doplnení niektorých zákonov, odporúčam schváliť. Ďakujem.
Richter, Ján, minister práce, sociálnych vecí a rodiny SR (2015-10-01):
No predsa len chcel by som poprosiť, keby ste sa obrátili na pána ministra zdravotníctva, ale z toho, čo viem, pán minister sa obrátil na kontrolné orgány, ktoré majú isté veci zistiť, jednak Úrad na dohľad nad zdravotnou starostlivosťou a Najvyšší kontrolný úrad. Reálne predpokladám, že výsledky týchto kontrol budú veľmi dôležité pre ďalšie jeho rozhodnutia, ale ak môžem poprosiť, myslím, že otázky treba titulovať naňho.